CELEX: 32017R0173
Language: et
Date: 2017-02-01 00:00:00
Title: Komisjoni rakendusmäärus (EL) 2017/173, 1. veebruar 2017, millega muudetakse määrust (EÜ) nr 1292/2008 ja rakendusmäärust (EL) nr 887/2011 Bacillus amyloliquefaciens CECT 5940 ja Enterococcus faecium CECT 4515 loa hoidja nime osas (EMPs kohaldatav tekst )

2.2.2017   
            
            
               ET
            
            
               Euroopa Liidu Teataja
            
            
               L 28/5
            
         KOMISJONI RAKENDUSMÄÄRUS (EL) 2017/173,
   1. veebruar 2017,
   millega muudetakse määrust (EÜ) nr 1292/2008 ja rakendusmäärust (EL) nr 887/2011 Bacillus amyloliquefaciens CECT 5940 ja Enterococcus faecium CECT 4515 loa hoidja nime osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Äriühing Norel SA on esitanud määruse (EÜ) nr 1831/2003 artikli 13 lõike 3 kohase taotluse, milles on tehtud ettepanek muuta komisjoni määruses (EÜ) nr 1292/2008 (2) ja komisjoni rakendusmääruses (EL) nr 887/2011 (3) sätestatud loa omaniku [Termin on muutunud. Uus termin on „loa hoidja“.] nime.
            
         
               (2)
            
            
               Taotleja väidab, et äriühing Evonik Nutrition & Care GmbH on saanud äriühingult Norel SA söödalisandite Bacillus amyloliquefaciens CECT 5940 ja Enterococcus faecium CECT 4515 turustamise õiguse, mis kehtib alates 4. juulist 2016. Taotleja on esitanud taotlust toetavad asjakohased andmed.
            
         
               (3)
            
            
               Kavandatav loa hoidja nime muutmine on oma olemuselt üksnes administratiivne ega too kaasa kõnealuste söödalisandite uut hindamist. Euroopa Toiduohutusametit teavitati kõnealusest taotlusest.
            
         
               (4)
            
            
               Et äriühing Evonik Nutrition & Care GmbH saaks kasutada oma turustamisõigust, on vaja muuta kõnealuste lubade tingimusi.
            
         
               (5)
            
            
               Seepärast tuleks määrust (EÜ) nr 1292/2008 ja rakendusmäärust (EL) nr 887/2011 vastavalt muuta.
            
         
               (6)
            
            
               Kuna ohutuskaalutlustega seoses ei ole nõutav käesoleva määrusega määrusesse (EÜ) nr 1292/2008 ja rakendusmäärusesse (EL) nr 887/2011 tehtud muudatuste viivitamatu kohaldamine, on asjakohane ette näha üleminekuperiood, mille jooksul võib olemasolevad varud ära kasutada.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1292/2008 muutmine
   Määruse (EÜ) nr 1292/2008 lisa teises veerus asendatakse väljend „Norel SA“ väljendiga „Evonik Nutrition & Care GmbH“.
   Artikkel 2
   Rakendusmääruse (EL) nr 887/2011 muutmine
   Rakendusmäärust (EL) nr 887/2011 muudetakse järgmiselt:
   
               a)
            
            
               pealkirjas asendatakse nimi „Norel SA“ nimega „Evonik Nutrition & Care GmbH“;
            
         
               b)
            
            
               lisa teises veerus asendatakse nimi „Norel SA“ nimega „Evonik Nutrition & Care GmbH“.
            
         Artikkel 3
   Üleminekumeetmed
   Söödalisandite olemasolevaid varusid, mis vastavad sätetele, mida kohaldatakse enne käesoleva määruse jõustumise kuupäeva, võib turule lasta ja kasutada kuni varude lõppemiseni.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Komisjoni 18. detsembri 2008. aasta määrus (EÜ) nr 1292/2008, mis käsitleb Bacillus amyloliquefaciens CECT 5940 (Ecobiol ja Ecobiol plus) lubamist söödalisandina (ELT L 340, 19.12.2008, lk 36).
   
      (3)  Komisjoni 5. septembri 2011. aasta rakendusmäärus (EL) nr 887/2011, millega antakse luba Enterococcus faecium CECT 4515 valmistise kasutamiseks broilerkanade söödalisandina (müügiloa omanik Norel S.A.) (ELT L 229, 6.9.2011, lk 7).